Harley-Davidson

Harley-Davidson, Inc. on Ameerika Ühendriikide mootorrattatootja. Selle peakontor asub Milwaukees Wisconsini osariigis. Harley-Davidson asutati aastal 1903 ning see on üks kahest ülemaailmse majanduskriisi üle elanud Ameerika Ühendriikide mootorrattatootjast (teine on HD pikaajaline põline konkurent Indian Motorcycle). Harley-Davidson on enam kui saja aasta jooksul üle elanud korduvaid omanikuvahetusi, ümberkorraldusi ja muid raskusi ning tekitanud endale ustava kasutajaskonna. Harley-Davidsoni mootorrataste fännid ja omanikud on moodustanud motoklubisid üle maailma, sh Eestis. Tänu Harley-Davidsonile said populaarseks chopper-tüüpi mootorrattad. Tänapäeval on valik mitmekesistunud. Harleysid toodetakse Ameerika Ühendriikides, Brasiilias ja Tais. Ettevõte toodab lisaks mootorratastele ka tsiklitega seotud riideid, aksessuaare, mänguasju, sisustuselemente, mudelmootorrattaid ja videomänge. Harley-Davidsoni ametlik esindus Eestis on Tallinnas registreeritud OÜ Moto Estonia. Vaata ka Harley-Davidson & L.A. Riders Motorolleritootjate loend Viited Välislingid Koduleht Eesti esinduse koduleht